[image: grb rh]
 
REPUBLIKA HRVATSKA
TRGOVAČKI SUD U OSIJEKU
STALNA SLUŽBA U SLAVONSKOM BRODU
Trg pobjede 13
35000 Slavonski Brod                                                                           Broj: 1/St-1097/2018-4

	U    I M E    R E P U B L I K E     H R V A T S K E	
R J E Š E N J E

	TRGOVAČKI SUD U OSIJEKU STALNA SLUŽBA U SLAVONSKOM BRODU, po stečajnoj sutkinji Vesni Vukelić, postupajući po prijedlogu FINE za otvaranje  stečajnog postupka po službenoj dužnosti nad dužnikom CENTAR ZA MEDIJE d.o.o. Požega, Miroslava Kraljevića 7, OIB 04692124627, dana 13. rujna 2018.

r i j e š i o     j e

	Odbija se prijedlog  FINE za otvaranje stečajnog postupka nad dužnikom CENTAR ZA MEDIJE d.o.o. Požega, Miroslava Kraljevića 7, OIB 04692124627.	


Obrazloženje


	Financijska agencija RC Osijek podnijela je po službenoj dužnosti ovom sudu prijedlog za otvaranje stečajnog postupka nad dužnikom CENTAR ZA MEDIJE d.o.o. Požega, Miroslava Kraljevića 7, OIB 04692124627, shodno odredbi čl. 110 Stečajnog zakona (NN br. 71/15, 104/17, dalje SZ). 

	U prijedlogu navodi da dužnik na dan 14.08.2018. u očevidniku redoslijeda Osnova za plaćanje ima evidentirane neizvršene osnove za plaćanje u neprekinutom razdoblju od 120 dana, u ukupnom iznosu od 35.611,46 kn i da ima 3 zaposlenih. 
	
Podneskom od 11. rujna 2018. dužnik je predložio obustavu postupka budući je njegov poslovni račun nakon podnošenja prijedloga za otvaranje stečajnog postupka deblokiran i više nema evidentiranih nepodmirenih obveza. Ove činjenice potvrdili su prilaganjem potvrde Fine od 07.09.2018.

	U tijeku dokaznog postupka sud je izveo dokaz uvidom u spis te priloženu potvrdu FINE s Očevidnikom o redoslijedu plaćanja sa obračunatom kamatom na dan 07. rujna 2018.

	Iz priložene potvrde FINE od 07. rujna 2018. utvrđeno je da dužnik nakon podnošenja prijedloga za otvaranje stečajnog postupka više nema blokiran račun niti u Očevidniku redoslijeda plaćanja ima evidentiranih neizmirenih obveza.


Broj: 1/St-1097/2018-4


	Odredbom čl.5 Stečajnog zakona (NN 71/15, 104/17, dalje SZ) propisano je da se stečajni postupak može otvoriti ako sud utvrdi postojanje stečajnog razloga, a stečajni razlozi su nesposobnost za plaćanje i prezaduženost. Prema odredbi čl.6 st 2 smatrat će se da je dužnik nesposoban za plaćanje ako u očevidniku redoslijeda osnova za plaćanje koji vodi FINA ima jednu ili više evidentiranih neizvršenih osnova za plaćanje u razdoblju od 60 dana koje je trebalo, na temelju valjanih osnova za plaćanje, bez daljnjeg pristanka dužnika naplatiti s bilo kojeg od njegovih računa te ako nije isplatio 3 uzastopne plaće koje radniku pripadaju prema Ugovoru o radu, Pravilniku o radu, Kolektivnom ugovoru ili posebnom propisu odnosno prema drugom aktu kojim se uređuju obveze poslodavca prema radniku.
	
	Kako iz priložene potvrde FINE kojom se sukladno čl.6 st 3 SZ-a dokazuje prestanak postojanja nesposobnosti za plaćanje kao stečajnog razloga, jasno proizlazi da dužnik u Očevidniku redoslijeda osnova za plaćanje nema više evidentiranih obveza i račun mu više nije blokiran, to je sud utvrdio da kod dužnika nije ostvaren stečajni razlog predviđen odredbom čl.6 SZ-a, zbog čega je odlučeno kao u izreci rješenja.

	
    U Slavonskom Brodu, 13. rujna 2018.

                                                                                                    	 STEČAJNA SUTKINJA:
                                                                                                     	          Vesna Vukelić v.r.
Za točnost otpravka-ovlašteni službenik
Terezija Knežević
					

NAPUTAK O PRAVNOM LIJEKU:
Protiv ovog rješenja može se izjaviti žalba u roku od 8 dana
od dana dostave rješenja, a dostava se smatra obavljenom
istekom osmog dana od dana objave pismena na mrežnoj 
stranici e-Oglasna ploča suda.

[bookmark: _GoBack]Dostaviti putem mrežne stranice e-Oglasna ploča
1. FINA , po pravomoćnosti putem pošte
2. dužnik
3. Slatinska banka d.d., po pravomoćnosti putem pošte
4. Zagrebačka banka d.d., po pravomoćnosti putem pošte

